Астана қаласында «EXPO» халықаралық көрме орталығының базасында ағымдағы жылдың 4-11 желтоқсан аралығында WorldSkills Kazakhstan 2022 Республикалық кәсіби шеберлік чемпионатын өткізілді. Аталған чемпионатқа еліміздің барлық өңірлерінен 30 негізгі құзырет бойынша 500-ден астам колледж студенттері мен жұмысшы жастар қатысты. Конкурсқа қатысушыларды 500-ге жуық сараптамалық қоғамдастық пен бизнес өкілдері бағалады. Біздің құраманың қоржынында 3 құзыреттілік бойынша 4 күміс медаль, сонымен қатар, орташа балдан жоғары жетістіктері үшін 5 медальон бар.

**Өз ісінің үздік шеберлерінің есімдері:**

* Киреев Евгений Васильевич, Муратбеков Бекзат Русланулы «Мехатроника» құзыреттілігі бойынша, Өскемен жоғары политехникалық колледжінің студенттері;
* Калиакпаров Шахназар Калтайулы, «Электроника» құзыреттілігі бойынша, Өскемен жоғары политехникалық колледжінің студенті;
* Ержанов Мадияр Ержанович, «Аспаз ісі» құзыреттілігі бойынша, Өскемен көпсалалы технология колледжінің студенті.

**Үздік маман атанған қатысушылар:**

* Семенов Александр Максимович, «Желілік және жүйелік әкімшілік» құзыреттілігі бойынша, Риддер аграрлық техникалық колледжінің студенті;
* Бидахметова Балжан Ерланқызы, «Мектепке дейінгі білім беру» құзыреттілігі бойынша, Абай атындағы Шығыс Қазақстан гуманитарлық колледжінің студенті;
* Бочаров Сергей, «Электрмонтаждау жұмыстары» құзыреттілігі бойынша, Өскемен жоғары политехникалық колледжінің студенті;
* Кадылбекова Амина Тимуровна, «Қонақ үй ресепшионисті» құзыреттілігі бойынша, Қазақстан-Американдық Еркін Университетінің жоғарғы колледжінің студенті;
* Махабекова Айгерім Нұрланқызы, «Шаштараз өнері» құзыреттілігі бойынша, Құмаш Нұрғалиев атыңдағы жоғары колледжінің студенті.